## *lav4e*

# РЕПУБЛИКА БЪЛГАРИЯ

# Министерство на земеделието, храните и горите

# Областна дирекция „Земеделие” – София град

УТВЪРЖДАВАМ:

ИНЖ. ЯНКО ЯНКОВ

ДИРЕКТОР НА ОД „ЗЕМЕДЕЛИЕ“ СОФИЯ - ГРАД

ВЪТРЕШНИ ПРАВИЛА

За условията и реда изплащане на постъпилите по реда на чл.37в, ал. 7 и  
чл. 37ж, ал. 12 от ЗСПЗЗ суми за имотите, предоставени за ползване по реда  
на чл. 37в, ал. 3, т. 2 от ЗСПЗЗ и по реда на чл. 37ж, ал. 5 от ЗСПЗЗ и  
определени в издадените по чл. 37в, ал. 4 и чл. 37ж, ал. 11 от ЗСПЗЗ,  
заповеди на директора на Областна дирекция „Земеделие” София - град

**2 0 2 1**

**С О Ф И Я**

**Раздел I**

**ОБЩИ ПОЛОЖЕНИЯ**

**Чл. 1. (1)** С настоящите вътрешни правила се определят:

1. Редът и условията за подаването, приемането и обработването на заявленията за изплащане на сумите, постъпили по реда на чл. 37в, ал. 7 от ЗСПЗЗ за имотите по чл. 37в, ал. 3, т. 2 от ЗСПЗЗ, определени в издадените заповеди по чл. 37в, ал. 4 от ЗСПЗЗ за утвърждаване на постигнатите споразумения/разпределения;
2. Редът и условията за подаването, приемането и обработването на заявленията за изплащане на сумите, постъпили по реда на чл. 37ж, ал. 12 от ЗСПЗЗ за имотите, предоставени за ползване по реда на чл. 37ж, ал. 5 от ЗСПЗЗ, определени в издадените заповеди по чл. 37ж, ал. 11 от ЗСПЗЗ на директора на Областна дирекция „Земеделие” София - град.
3. Задълженията и отговорностите на длъжностните лица от администрацията на Областна дирекция „Земеделие” София - град и общинските служби по земеделие на територията на област София /столица/, свързани с въвеждане и обработване на изходните данни за ползваните имоти по чл. 37в, ал. 3, т. 2 ЗСПЗЗ и по чл. 37ж, ал. 5 от ЗСПЗЗ и за постъпилите плащания от ползвателите, в специализиран софтуерен продукт - WEB базирана електронна система - електронен регистър по чл. 37в, ал. 3, т. 2 от ЗСПЗЗ/по чл. 37ж, ал. 5 от ЗСПЗЗ, поддържан от ОДЗ София - град.
4. Задълженията и отговорностите на длъжностните лица от администрацията на Областна дирекция „Земеделие” София - град и общинските служби по земеделие на територията на област София /столица/, свързани с приемането и обработката на заявленията за изплащане на дължимите суми.
5. Задълженията и отговорностите на длъжностните лица от администрацията на Областна дирекция „Земеделие” София - град по изплащането на дължимите суми.

**(2)**  Дейностите по ал. 1 се осъществяват при спазване на разпоредбите и в съответствие с принципите и целите на:

1. Закона за собствеността и ползването на земеделските земи (ЗСПЗЗ);
2. Правилника за прилагане на закона за собствеността и ползването на земеделските земи (ППЗСПЗЗ);
3. Устройствен правилник на областните дирекции „Земеделие”;
4. Указания за изплащане от областните дирекции „Земеделие” на постъпилите по реда на чл. 37в, ал. 7 от ЗСПЗЗ суми за имотите по чл. 37в, ал. 3, т. 2 от ЗСПЗЗ, определени в издадените заповеди по чл. 37в, ал. 4 от ЗСПЗЗ, утвърдени със от Заповед № РД 09- 874/13.11.2015 г. на Министъра на земеделието и храните;
5. У казания за изплащане от областните дирекции „Земеделие” на постъпилите по реда на чл. 37ж, ал. 12 от ЗСПЗЗ суми за имотите по чл. 37ж, ал. 5 от ЗСПЗЗ, определени в издадените по чл. 37ж, ал. 11 от ЗСПЗЗ заповеди, утвърдени със Заповед № РД 09- 756/27.09.2017 г. на Министъра на земеделието, храните и горите.

**Чл. 2. (1)** Областна дирекция „Земеделие" София - град е законово оправомощена да събира сумите в размер на средното годишно рентно плащане, заплатени от ползвателите на имотите по чл. 37в, ал. 3, т. 2 и чл. 37ж, ал. 5 от ЗСПЗЗ.

**(2)** Сумите, определени в издадените заповеди по чл. 37в, ал. 4 от ЗСПЗЗ се внасят от ползвателите по набирателна сметка на областна дирекция "Земеделие" София - град, считано от стопанската 2015-2016 г.

**(3)** Сумите, определени в издадените заповеди по чл. 37ж, ал. 11 от ЗСПЗЗ се внасят от

ползвателите по набирателна сметка на областна дирекция „Земеделие" София - град, считано от 2017 г.

**(4)** Сумите са депозитни и се изплащат от Областната дирекция „Земеделие" София – град на правоимащите лица въз основа на заповедите на Директора по чл. 37в, ал. 4 и чл. 37ж, ал. 11 от ЗСПЗЗ.

**Чл. 3. (1)** Ползвателите на имотите по чл. 37в, ал. 3, т. 2 от ЗСПЗЗ внасят сумите за ползването им в срок до три месеца от публикуването на заповедта по чл. 37в, ал. 4 от ЗСПЗЗ.

1. Ползвателите на имотите по чл. 37ж, ал. 5 от ЗСПЗЗ внасят сумите за ползването им в срок до един месец от публикуването на заповедта по чл. 37ж, ал. 11 от ЗСПЗЗ.
2. За ползвателите, които не са заплатили сумите за ползваните земи по чл. 37в, ал. 3, т. 2 съгласно заповедта по чл. 37в, ал. 4 от ЗСПЗЗ, директорът на областната дирекция „Земеделие" София - град, издава заповед за заплащане на трикратния размер на средното годишно рентно плащане за землището.
3. На основание чл. 37ж, ал. 12 от ЗСПЗЗ, във връзка с приложението на чл. 37в, ал. 7 от ЗСПЗЗ, за ползвател, който не е заплатил сумите за ползваните земи, разпределени по реда на чл. 37ж, ал. 5 от ЗСПЗЗ съгласно настоящата заповед, директорът на областната дирекция „Земеделие" София – град издава заповед за заплащане на трикратния размер на средното годишно рентно плащане за землището**.**

**Раздел II**

**ВЪВЕЖДАНЕ И ОБРАБОТВАНЕ НА ИЗХОДНИТЕ ДАННИ ЗА ПОЛЗВАНИТЕ  
ИМОТИ ПО ЧЛ. 37В, АЛ. 3, Т. 2 ЗСПЗЗ И ПО ЧЛ. 37Ж, АЛ. 5 ОТ ЗСПЗЗ И ЗА  
ПОСТЪПИЛИТЕ ПЛАЩАНИЯ ОТ ПОЛЗВАТЕЛИТЕ**

**Чл.4 (1)** Областна дирекция „Земеделие” София - град поддържа специализиран софтуерен продукт - WEB базирана електронна система - електронен регистър по чл.37в, ал. 3, т. 2 от ЗСПЗЗ и чл. 37ж, ал. 5 от ЗСПЗЗ, до който имат права за достъп определени служители от ОДЗ София град и общинските служби по земеделие на територията на област София /столица/.

1. В регистъра по ал. 1, се въвеждат изходни данни въз основа на издадените заповеди по чл. 37в, ал.4 и чл. 37ж, ал. 11 от ЗСПЗЗ, въвеждат се данни за постъпилите плащания от ползвателите на имоти по чл. 37в, ал. 3, т. 2 ЗСПЗЗ и по чл. 37ж, ал. 5 от ЗСПЗЗ, въвеждат се и се обработват заявленията за плащане на дължимите суми, извършва се проверка и се изплащат дължимите суми.
2. Импортирането на изхоните данни за ползваните имоти по чл. 37в, ал. 3, т. 2 ЗСПЗЗ и по чл. 37ж, ал. 5 от ЗСПЗЗ, се извършва от определени за целта служители от ОДЗ София - град, с предоставени права на достъп до електронната система, които въвеждат и обработват данните в електронния регистър, след издаване на заповедите по реда на чл. 37в, ал.4 и чл. 37ж, ал. 11 от ЗСПЗЗ.
3. Изходните данни, които се въвеждат в електронната система, задължително включват данни за собственик на имот, идентификатор на имот по Кадастралната карта и кадастралните регистри (КККР), начин на трайно ползване на имота, категория, ползвател, площ на масива, ползвана площ, дължимо рентно плащане, площ на имота.
4. Извършените плащания от ползвателите на имоти по чл. 37в, ал. 3, т. 2 ЗСПЗЗ и по чл. 37ж, ал. 5 от ЗСПЗЗ, се установяват от банковите извлачения като информацията за постъпилите суми, включително дата на постъпването им, се въвеждат своевременно от определените служители от ОДЗ София град, с предоставени права на достъп до електронната система.

**Раздел III**

**УСЛОВИЯ И РЕД ЗА ПОДАВАНЕТО, ПРИЕМАНЕТО И ОБРАБОТВАНЕТО НА  
ЗАЯВЛЕНИЯ ЗА ИЗПЛАЩАНЕ НА СУМИТЕ, ПОСТЪПИЛИ ПО СМЕТКА НА ОДЗ   
СОФИЯ - ГРАД ПО РЕДА НА ЧЛ. 37в, АЛ. 7 И ЧЛ. 37Ж, АЛ.12**

**ОТ ЗСПЗЗ**

**Чл.5. (1)** Заявленията за получаване на дължимите суми за имотите почл. 37 в, ал. 3, т. 2 от ЗСПЗЗ, определени в издадените по реда на чл. 37в, ал. 4 от ЗСПЗЗ заповеди и за имотите по чл. 37ж, ал. 5 от ЗСПЗЗ, определени в издадените по чл. 37ж, ал. 11 от ЗСПЗЗ заповеди, се подават от лицето, което е собственик, съсобственик или наследник на имота (пълномощник) към момента на издаване на заповедта.

1. Заявлението се подава чрез общинската служба по земеделие по местонахождението на имотите до директора на Областна дирекция „Земеделие” София - град лично от заявителя или от упълномощено от него лице. Заявлнеието и придружаващите го документи могат да бъдат изпращани и чрез лицензиран пощенски оператор или куриер, но само в случай, че се подават лично от заявителя. Подадени по пощата/куриер, заявления и документи от пълномощник не се обработват. Същите се регистрират в електронната системата за управление на документооборота на ОДЗ София - град и пълномощника се уведомява за констатираната нередовност.
2. При подаване на заявленията е достатъчно правоимащите лица (собственик, съсобственик или наследник, респ. пълномощник) да се легитимират, показвайки документ за самоличност, а наследникът следва да приложи и удостоверение за наследници. Пълномощникът на правоимащото лице следва да представи и нотариално заверено пълномощно.
3. Към заявлението се прилагат заверено копие от удостоверение за наследници /когато е приложимо/, удостоверение за идентичност на имена, издадено по съответния ред от общината по постоянния адрес на лицето /в случай на необходимост/, заверено копие от пълномощно /в случай, че заявлението се подава от пълномощник/ и удостоверение или справка за актуална банкова сметка на заявителя, отговаряща на банковата сметка, описана в заявлението.
4. Когато има разминаване в имената на собственика на имотите, отразен в заповедите по чл. 37в, ал. 7 от ЗСПЗЗ/ чл. 37ж, ал. 12 от ЗСПЗЗ и тези в документите, приложени към заявлението за изплащане на дължимите суми, и не е възможно издаването на удостоверение за идентичност на имена от съответната община, по изключение може да се представи нотариално заверена декларация от заявителя за идентичност на имена.

**Чл.6. (1)** Общинската служба по земеделие завежда постъпилите заявления във входящ дневник на заявленията по чл. 37в, ал. 7 от ЗСПЗЗ/ чл. 37ж, ал. 12 от ЗСПЗЗ, който е на хартиен носител по образец /Приложение 2/. Входащият дневник се води по стопански години, като поредността на номерата на заявленията не е обвързана с приключването на календарната година и не се прекъсва с изтичането на същата.

1. Служител от съответната общинска служба по земеделие, извършва проверка на всяко от подадените заявления по реда на постъпването им в ОСЗ, като проверката следва да установи налице ли е надлежна легитимация на заявителя, дали същия е правоимащо лице да получи сумите, както и приложени ли са всички необходими документи.
2. При проверката по ал. 2 съответният служител, следва да установи сумата .на дължимото плащане, определена в заповедите по чл. 37в, ал. 4 от ЗСПЗЗ или по чл. 37ж, ал. 11 ЗСПЗЗ като за целта се прави извлечение от съответните заповеди. Извлечението съдържа имотите (части от имоти) на собственика, включени в заповедта, дължимото рентно плащане за всеки от тях и общата сума, която следва да бъде изплатена от областна дирекция „Земеделие”.
3. При постъпване на заявление по чл. 37в, ал. 7 от ЗСПЗЗ в съответната ОСЗ, служителят следва да установи дали подаденото заявление е по образец, приложение към Заповед № РД-09-874/13.11.2015 г. на министъра на земеделието и храните, както и коректно ли е попълнено същото, съгласно указанията, одобрени с цитираната заповед.
4. При постъпване на заявление по чл. 37ж, ал. 12 от ЗСПЗЗ в съответната ОСЗ, служителят следва да установи дали подаденото заявление е по образец, приложение към Заповед № РД 09-756/27.09.2017 г. на министъра на земеделието, храните и горите, както и коректно ли е попълнено същото, съгласно указанията, одобрени с цитираната заповед .
5. За коректно попълнено заявление се счита това, в което са попълнени всички необходими данни и са приложени необходимите документи, удостоверяващи качеството „правоимащо лице”.
6. Заявлението може да бъде подадено чрез пълномощник, но във всички случаи заявлението се подава от името на собственик/съсобственик, наследник на имота/ите, във връзка с което съответните данни на заявителя (собственик/съсобственик, наследник на имота/ите), следва да са коректно попълнени в определеното за това място в образеца на заявление.
7. Когато заявлението е подадено чрез пълномощник, служителят в съответната ОСЗ следва да провери дали пълномощното е нотариално заверено, както и дали с него е учредена надлежна представителна власт на пълномощника да извършва съответните действия и да представлява упълномощеното лице пред общинските служби по земеделие.
8. Банковата сметка, по която ще се превеждат дължимите суми на правоимащото лице трябва да бъде в български лева, като титуляр на същата следва да е заявителя. В случай на изрично упълномощаване за получаване на суми за имоти по чл. 37в, ал. 3, т. 2 и по чл. 37ж, ал. 5 от ЗСПЗЗ, титулар на банковата сметка може да е упълномощеното лице.
9. Когато имота/ите за които е подадено заявлението е съсобствен или наследствен, то към заявлението следва да е приложена декларация /Приложение 1/, попълнена и подписана лично от заявителя - съсобственик или наследник на имота/имотите, за които се подава заявлението, независимо дали заявлението е подадено лично от него или чрез пълномощник. С посочената декларация съсобственика или наследника на имота/имотите декларира, че на основание чл.30, ал.З от Закона за собствеността ще разпредели получената (лично или чрез пълномощник) сума по реда на чл. 37в, ал7 от ЗСПЗЗ между законните съсобственици/ наследници, съобразно техния дял.

**Чл.7. (1)** След като извърши проверка и установи, че заявлението е коректно попълнено и придружено от всички посочени в него документи, служителят от ОСЗ сканира заявлението, ведно с придружаващите го документи, въвежда информацията в електронния регистър по чл.4.

1. След въвеждане на данните в електронния регистър по ал. 1, ОСЗ изпраща с придружително писмо в Областна дирекция „Земеделие” София - град, извлеченията от заповедите по чл. 37в, ал. 4 от ЗСПЗЗ и по чл. 37ж, ал. 11 от ЗСПЗЗ и удостоверения за банкови сметки по подадените заявления по чл. 37в, ал. 7 ЗСПЗЗ или по чл. 37ж, ал. 12 от ЗСПЗЗ, за съответната стопанска-година.
2. Придружителното писмо, ведно с приложените документи, се регистрира в електронна системата за управление на документооборота на ОДЗ София - град. Същите се изпарщат в дирекцията и на хартиен носител.

**Раздел IV**

**УСЛОВИЯ И РЕД ЗА ИЗПЛАЩАНЕ НА СУМИТЕ,  
ПОСТЪПИЛИ ПО СМЕТКА НА ОДЗ СОФИЯ - ГРАД  
ПО РЕДА НА ЧЛ. 37В, АЛ. 7 И ЧЛ. 37Ж, АЛ.12 ОТ ЗСПЗЗ**

**Чл.8. (1)** При постъпване на заявленията в Областна дирекция „Земеделие" София - град , се извършва повторна проверка на всяко заявление и приложените документи от служители на ОДЗ с предоставени права за достъп до електронния регистър по чл. 4.

1. При фактическа и правна сложност, както и при нужда от установяване на правното основание или представителната власт на заявителя, се извършва и проверка от юрисконсулта на дирекцията.
2. При установяване на нередност или липса в необходимия набор от документи за изплащане на сумите, постъпили по чл. 37в, ал. 7, респективно чл. 37ж, ал. 12 от ЗСПЗЗ, както и липса на представителна власт когато заявлението се подава от пълномощник, заявителят се уведомява писмено за констатираната нередност, като му се предоставя възможност за отстраняването й в определен срок. В случай на неотстранена нередовност в определения срок, заявлението се оставя без разглеждане.
3. Когато при проверката се установи, че заявлението не е подадено от правоимащо лице по смисъла на чл. 5, ал. 1 от настоящите правила, заявителя се уведомява писмено.

**Чл. 9. (1)** Когато заявлението е подадено от правоимащо лице, същото е окомплектовано с всички изискуеми документи и сумата за заявените имоти е постъпила по набирателна банковата сметка на Областна дирекция „Земеделие" София - град по реда на чл. 37в, ал. 7, респективно чл. 37ж, ал. 12 от ЗСПЗЗ, служителят от ОДЗ, проверил документите, изготвя платежно нареждане в полза на заявителя от програмния продукт - електронен регистър.

**(2)** Изготвеното платежно нареждане се проверява от главният счетоводител и се подписва от директора на Областна дирекция „Земеделие" София - град, а в тяхно отсъствие от лицата включени като варианти, съгласно спесимен на подписите в банката.

**Чл. 10. (1)** Когато посоченият в заповедта по чл. 37в, ал, 4 или чл. 37ж, ал. 11 от ЗСПЗЗ имот по чл. 37в, ал. 3, т. 2 от ЗСПЗЗ/ по чл. 37ж, ал. 5 от ЗСПЗЗ, е съсобствен/сънаследствен, то дължимата сума, постъпила по сметката на Областна дирекция „Земеделие" София - град, се изплаща на съсобственика/сънаследника, подал съответното заявление по гореописания ред.

**(2)** Разпределението на получените суми между съсобствениците/сънаследниците се уреждат помежду им съгласно разпоредбите на чл. 30, ал. 3 от Закона за собствеността, за което заявителят попълва и подписва декларация по образец /Приложение 1/.

**Чл. 11. (1)** Когато собственикът на имот по чл. 37в, ал. 3, т. 2 от ЗСПЗЗ или по чл. 37ж, ал. 5 от ЗСПЗЗ е прехвърлил собствеността на имота след издаване на заповедта по чл. 37в, ал. 4 или чл. 37ж, ал. 11 от ЗСПЗЗ, дължимата сума за ползването на имота се изплаща на собственика, посочен в заповедта.

1. Когато собственикът на имот по чл. 37в, ал. 3, т. 2 от ЗСПЗЗ или по чл. 37ж, ал. 5 от ЗСПЗЗ, е прехвърлил собствеността на имота преди издаване на заповедта по чл. 37в, ал. 4 и/или чл. 37ж, ал. 11 от ЗСПЗЗ, но промяната в собствеността не е отразена своевременно, дължимата сума за ползването на имота се изплаща на лицето, което е собственик/съсобственик или наследник на имота към датата на издаване на заповедта, след представяне на заверени копия от документи за собственост, установяващи датата, на настъпилото правоприемство.
2. В случай, че е издадена заповед от директора на ОДЗ София – град за трикратен размер на средното годишно рентно плащане за землището, и сумата е внесена от ползвателя, то на правоимащото лице се изплаща еднократният размер съгласно заповедите по чл. 37в, ал. 4 от ЗСПЗЗ/чл.37ж, ал. 11 от ЗСПЗЗ, а останалата сума остава в набирателната сметка на ОДЗ София - град.
3. При предявени към органите на поземлената собственост претенции от приобретатели на имоти по чл. 37в, ал. 4 и/или Чл. 37ж, ал. 11 от ЗСПЗЗ, за които Областна дирекция „Земеделие” София - град е изплатила сумите по чл- 37в, ал. 7, респективно чл. 37ж, ал. 12 от ЗСПЗЗ на собственика, посочен в заповедта по чл, 37в, ал, 4 и/или чл. 37ж, ал. 11 от ЗСПЗЗ, следва да бъде издаден документ, удостоверяващ извършеното плащане, а възникналите между страните гражданскоправни отношения следва да се уреждат съгласно действащото законодателство.

**Раздел V  
СРОКОВЕ**

**Чл. 12. (1)** Сумите, постъпили по набирателна банковата сметка на Областна дирекция „Земеделие" София - град, се изплащат на правоимащите лица в 10-годишен срок от определянето им по право и размер със заповедите на Директора на Областната дирекция „Земеделие” по чл. 37в, ал. 4 и/или чл. 37ж, ал. 11 от ЗСПЗЗ.

1. Общинската служба по земеделие приема подадените заявления по чл. 37в, ал. 7 от ЗСПЗЗ и по чл. 37ж, ал. 12 от ЗСПЗЗ, независимо дали са изтекли сроковете за изплащане на дължимите суми от ползвателите - тримесечен от публикуване на заповедите по чл. 37в, ал. 4 от ЗСПЗЗ и едномесечен срок от публикуване на заповедите по чл. 37ж, ал. 12 от ЗСПЗЗ.
2. Срокът за проверка и обработване на заявленията от страна на съответната общинска служба по земеделие, е едномесечен от постъпването им.
3. Изплащането на дължимите суми за текущата стопанска година, започва не по-рано от изтичане на тримесечен срок от публикуване на заповедите на Директора на Областна дирекция „Земеделие” София - град, по чл. 37в, ал. 4 от ЗСПЗЗ и не по-рано от изтичане на едномесечен срок от публикуване на заповедите по чл. 37ж, ал. 12 от ЗСПЗЗ.
4. След изтичане на посочените в ал. 2 срокове за внасяне на дължимите суми от ползвателите, ОДЗ София - град пристъпва към изплащането им на правоимащите лица по реда на подаване на заявленията.
5. Срокът за превеждане на дължимите суми по надлежно подадени заявления на правоимащи лица, е едномесечен от постъпване на заявлението в Областна дирекция „Земеделие" София град. В случай, че заявлението е подадено преди изтичане на съответните срокове по ал. 2, едномесечния срок за изплащане на правоимащите лица започва да тече след изтичането на сроковете по ал. 2.
6. При констатирани нередовности по заявлението за изплащане на дължимите суми, едномесечният срок се удължава със срокът, който е бил необходим за отстраняване на нередовностите.

**Раздел VI**

**ЗАКЛЮЧИТЕЛНИ РАЗПОРЕДБИ**

**§**1. Настоящите правила влизат в сила след утвърждаването им със Заповед на директора на Областна дирекция „Земеделие” София - град.

**§2.** Настоящите правила подлежат на периодичен преглед и актуализиране при възникнала необходимост.

**§3.** За неуредени в тези правила въпроси се изпълняват разпоредбите на действащото законодателство в Република България.

**§4.** Правилата могат да се допълват и изменят със заповед на директора на Областна дирекция „Земеделие” София - град.

Приложение 1

**ДЕКЛАРАЦИЯ**

Долуподписаният/та

ЕГН/ЕИК .........................

адрес/седалище:...............................................................................................................................

Тел:

В качеството ми на съсобственик/сънаследник на имот/и с №.......................................................................................................................................................................................................................

Находящ/и се в землището на гр./с ........................................

община , област................................................

ДЕКЛАРИРАМ, ЧЕ:

На основание чл. 30, ал. 3 от Закона за собствеността, ще предам на останалите съсобственици/сънаследници на имота/имотите, описани по-горе, полагащият им се дял от сумата, получена от мен на основание чл. 37в, ал. 7 от ЗСПЗЗ за тези имоти.

Дата ДЕКЛАРАТОР:

Град / /

|  |  |  |  |  |  |  |  |
| --- | --- | --- | --- | --- | --- | --- | --- |
| номер по ред и дата | землище | заявител | собственик и номер на УН | брой  имоти | сума за получаване | забележка и подпис на служител | номер на писмо към ОДЗ |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  | • |  |  |  | |

Приложение 2

ВХОДЯЩ ДНЕВНИК по чл. 6, ал. 1